অনুশীলনের মাধ্যমে কি সৃজনশীল হওয়া সম্ভব? এ বিষয়ে সায়েন্টিফিক আমেরিকানের ব্লগ অংশে Scott Barry Kaufman এর একটা লেখা পড়লাম। তিনি বলছেন, সৃষ্টিশীল লোকেরা শুধুমাত্র নির্দিষ্ট কোনো একটা বিষয়ে অভিজ্ঞ ব্যাপারটা এমন নয়। তারা চেনা পথে না চলে নিজেদের জন্যে নতুন পথ তৈরি করে। মনোবিজ্ঞানী এরিকসন ও পুলের মতে সঠিক অনুশীলন আপনাকে বিভিন্ন ক্ষেত্রে সফলতা এনে দেবে। সঠিক অনুশীলন বলতে উদ্দেশ্য ঠিক করা, কাজগুলো ক্ষুদ্র ক্ষুদ্র অংশে ভাগ করে সম্পন্ন করা, নিজের আয়ত্তের জায়গা থেকে বেরিয়ে নতুন কিছু করা। এ ধরনের অনুশীলন কাজে লাগতে পারে দাবা খেলায় কিংবা বাদ্যযন্ত্র বাজানোতে।